คุณชายไก่โต้ง
รายชื่อนักแสดง

| ปี | พ> ศ. 2561 |
| --- | --- |
โทนี่ ศักดินันท์ / ไก่โต้ง โก่งคอพริ้ว (โต้ง): ภัทรพลฒ์ เดชพงษ์วรานนท์
 หนุ่มนักเรียนนอก ทายาทคนเดียวของเจ้าสัวพิริยะศักดิ์ หลังจากแม่ตาย พ่อก็ส่งไปเรียนเมืองนอกตั้งแต่ไฮสคูล เป็นเด็กสปอยล์สมัยใหม่ครบสูตร ทำอะไรไม่เป็น เห็นแก่ตัว ไม่มีมารยาท พูดจาไม่ได้เรื่อง ชุ่ย รักเที่ยว รักสนุก อยากได้อะไรก็ใช้เงินซื้อ แต่งตัวเนี้ยบ มีเพื่อนเพียบ แต่คนที่โต้งปรึกษาได้ดีที่สุดคือหมอเป๊ะ หลังพฤติกรรมเมาปลิ้นในงานเลี้ยงของพ่อ เจ้าสัวเห็นถึงความเหลวแหลกที่หากปล่อยไปจะพินาศทั้งครอบครัวและธุรกิจ จึงตัดสินใจส่งโต้งไปเป็นพนักงานร้านกระต๊ากสโตร์สาขาที่ย่ำแย่ที่สุด เพื่อกระตุ้นยอดขายให้สำเร็จภายใน 3 เดือน มิเช่นนั้นจะตัดออกจากกองมรดกทันที อันเป็นเหตุให้เขาได้มาเจอกับพนักงานร้านและชาวตลาดที่ฟ้าส่งมาเพื่อดัดสันดานเขาโดยเฉพาะ รวมถึงการได้พบกับ “เจี๊ยบ” ผู้ทำให้เขาเข้าใจความรักที่แท้จริง
จิรภา อริศัตรูพินาศ (เจี๊ยบ): เมลดา สุศรี
 สาวแสนสวย ลูกสาวเสธ. เจ้ย เป็นคนมั่นใจ ไม่กลัวใคร ทำงานเองได้ทุกอย่าง ในยามปกติเธอดูเหมือนเจ้าหญิง แต่หากไปหาเรื่องเธอเมื่อไหร่ก็พร้อมจะสู้ตาย จึงเป็นคู่ปะทะฝีปากกับโต้งได้อย่างเหมาะสม นับจากแม่ของเจี๊ยบเสีย เธอก็กลายเป็น “ไข่ในหิน” ของคุณพ่อซึ่งหวงลูกสาวสุด ๆ ด้วยความที่พ่อพร่ำสอนให้เลือกแต่สิ่งที่มั่นคง ทำให้เจี๊ยบกลายเป็นคนคิดเยอะ ช่างเลือก และที่สำคัญคือ “กลัวผู้ชาย” นอกจากพ่อแล้วเจี๊ยบไม่ไว้ใจผู้ชายทุกคน ก็เลยไม่มีแฟนซักที เจี๊ยบยึดพ่อเป็นไอดอลในเรื่องรักเดียวใจเดียว สิ่งที่เจี๊ยบเกลียดที่สุดคือคนโกหก เพื่อนคลายเหงาในมุมส่วนตัวของเจี๊ยบก็คือ กีตาร์โปร่ง เจี๊ยบเพิ่งเรียนจบหมาด ๆ มีความฝันอยากเปิดกิจการเครื่องหอมอโรม่าเล็ก ๆ ของตัวเอง แต่พ่อไม่เห็นด้วยเพราะเป็นงานไม่มั่นคงอยากให้รับราชการมากกว่า สุดท้ายจึงขอพบกันครึ่งทาง โดยเริ่มจากการไปสมัครเป็นพนักงานในบริษัทกระต๊าก
ฝน: ปาณิชดา แสงสุวรรณ
 พนักงานบริษัทกระต๊าก เพื่อนสนิทในที่ทำงานของเจี๊ยบ เป็นคนเรียบร้อย บอบบาง ขี้โรค ประสบการณ์ชีวิตน้อย ชอบโดนเพื่อนในออฟฟิศกลั่นแกล้ง เพราะหาว่าสำออย วัน ๆ จึงอยู่กับหนังสือการ์ตูนเช่า เมื่อเจี๊ยบเข้ามาทำงานที่บริษัทก็ได้ช่วยปกป้องฝน ทั้งสองจึงกลายเป็นเพื่อนรักกัน ฝนเป็นคนรักเพื่อน ให้คำปรึกษาดี ๆ กับเจี๊ยบได้ ฝนเจอหมอเป๊ะครั้งแรกก็ไม่ชอบหน้าเลยเพราะชอบแหย่เธอ
หมอเป๊ะ: จิณณะ นวรัตน์
 หมอหนุ่มแสนดี รุ่นพี่ที่โต้งนับถือมาก เป็นหมอรักษาโรคหัวใจ หล่อเนี้ยบดูสะอาด ง่าย ๆ สบาย ๆ ไม่เครียด อารมณ์ดี อบอุ่น มีความเป็นสุภาพบุรุษสูง แต่ข้อเสียคือ ขี้เกรงใจและไม่เด็ดขาด โดยเฉพาะเรื่องจีบหญิงนั้นต้องมีโต้งเป็นกุนซือ และยังพาไปเที่ยวกลางคืนอยู่เป็นประจำ ในขณะเดียวกันเป๊ะก็เป็นที่ปรึกษาที่ดีของโต้ง เป๊ะชอบผู้หญิงเก่ง จึงตกหลุมรักเจี๊ยบโดยไม่รู้ว่าเป็นคนเดียวกับที่โต้งแอบชอบอยู่
ไอศูรย์: นนทพันธ์ ใจกันทา
 หนุ่มเพลย์บอยหล่อร้ายในคราบเด็กเนิร์ด เพื่อนสมัยเรียนที่โต้งพามาฝากเข้าทำงานในบริษัทกระต๊ากสโตร์ ด้วยภาพเปลือกนอกที่ดูสุภาพ ฉลาดและขยัน จึงเป็นที่ถูกใจของเจ้าสัวเป็นอย่างมาก จนพูดเปรียบเทียบเรื่องความเอางานของไอศูรย์กับโต้งอยู่เสมอ ไต่เต้าขึ้นมาสู่ตำแหน่งผู้จัดการบริษัทอย่างรวดเร็ว โต้งมองไอศูรย์เป็นคนซื่อ ๆ เซ่อ ๆ แต่ในใจไอศูรย์มีความอิจฉาริษยาโต้งอยู่มหาศาล เขาอยากแย่งทุกอย่างของโต้งมาเป็นของตัวเอง ไอศูรย์แอบจิกะแอ๊บและโกงเงินบริษัทอยู่เป็นประจำ เมื่อเจี๊ยบเข้ามาทำงานในบริษัท ไอศูรย์ก็คิดอยากจะแอ้มเธอให้ได้ แต่โชคดีที่นายพลเจ้ยไม่ชอบขี้หน้าไอศูรย์ จึงพยายามกีดกัน จนสุดท้ายทั้งไอศูรย์และแอ๊บก็รวมหัวกันทำลายบริษัทจนเกือบจะเจ๊ง
แอ๊บ: กัญญา รัตนเพชร์
 สาวออฟฟิศกระต๊าก เจ้าแม่ประจำบริษัท ภาพลักษณ์ดูดี ใช้แต่ของแบรนด์ อยู่มานานมากแต่ทำงานไม่ได้เรื่อง อู้งาน เน้นสร้างภาพ เสนอหน้ากับเจ้านาย ขโมยผลงานคนอื่นไปวัน ๆ คิดว่าตัวเองเป็นคนดี บ้าแต่งหน้า บ้าแชท หนุ่ม ๆ ในออฟฟิศถูกเธอหลอกไปนอนด้วยเกือบหมดแล้ว ยกเว้นไอศูรย์ ซึ่งเธออยากได้มาเป็นผัวตัวจริงสุด ๆ พยายามยั่วมาโดยตลอด แต่ยังไม่สำเร็จ
ลีน่า: แก้วมณี วัฒนวรากุล
 สาวออฟฟิศกระต๊าก เจ้าแม่ประจำบริษัท ภาพลักษณ์ดูดี ใช้แต่ของแบรนด์ อยู่มานานมากแต่ทำงานไม่ได้เรื่อง อู้งาน เน้นสร้างภาพ เสนอหน้ากับเจ้านาย ขโมยผลงานคนอื่นไปวัน ๆ คิดว่าตัวเองเป็นคนดี บ้าแต่งหน้า บ้าแชท หนุ่ม ๆ ในออฟฟิศถูกเธอหลอกไปนอนด้วยเกือบหมดแล้ว ยกเว้นไอศูรย์ ซึ่งเธออยากได้มาเป็นผัวตัวจริงสุด ๆ พยายามยั่วมาโดยตลอด แต่ยังไม่สำเร็จ
จูเลีย: ปรียาดา สิทธาไชย
 เป็นญาติกับอาอี๊จินสาวเปรี้ยว เซ็กซี่ ทันสมัย นำเทรนด์กว่าใครเพื่อน แต่งหน้าจัด เฟมินิสม์ตัวแม่รักสนุก ชอบเที่ยว แต่ไม่ใช่ผู้หญิงง่าย ๆ เธอย้ายบ้านมาอยู่ติดกับนายพลเจ้ยและมีปากเสียงกันเป็นประจำ เป็นคนไข้ติ่งของหมอเป๊ะ ไม่ได้เป็นโรคหัวใจแต่ที่มาหาเพราะใจสั่งมา ทุกครั้งที่นายพลเจ้ยไปหาหมอเป๊ะก็มักจะมีเรื่องต่อปากต่อคำกับเธอตลอด เป็นคนที่นายพลเจ้ยไม่อยากให้เจี๊ยบเข้าใกล้เพราะกลัวจะติดนิสัยเธอมา
เบิ้ม: ทองภูมิ สิริพิพัฒน์
 หนุ่มมอเตอร์ไซค์วินประจำตลาด แถมยังรับจ๊อบส่งไก่และพระเอกลิเก ร่างกายกำยำ มีซิกแพ็ค ชอบเล่นกล้าม ขี้เก๊ก คิดว่าตัวเองหล่อมาก รักษาหน้าตายิ่งชีพ แต่จริง ๆ เป็นคนรั่ว ชอบทำกร่าง ทำเก๋า แต่พอเจออ้นจะตัวลีบหูตกทันที เบิ้มหลงรักอ้น แต่อ้นดันไปชอบโต้ง ทำให้เบิ้มเกลียดขี้หน้าโต้งอย่างมาก เขาพยายามทำให้อ้นสนใจด้วยการโชว์แมน จนสุดท้ายโต้งเป็นคนสอนให้เขารู้จักพัฒนาตัวเอง ถึงภายนอกเบิ้มจะดูชั่วแต่ก็ชอบช่วยเหลือคนอื่น ความฝันของเขาคือการแต่งงานและมีลูกเท่านั้น
โดม / คุณโดม: ภรัณยู โรจนวุฒิธรรม
 ผู้จัดการร้านกระต๊ากสโตร์สาขาตลาดเพชรรัตน์ อดีตเซลล์แมนขายเครื่องออกกำลังกาย แต่งตัวแย่ เน้นของถูก นิสัยชุ่ย สกปรก ขี้โม้ ขี้หลี ชอบแต๊ะอั๋ง ชอบเม้มของในร้านไปขายและใช้เอง เป็นไส้ติ่งของบริษัท ทำเรื่องหลายครั้งจนถูกส่งตัวมาดูแลสาขานี้ เป็นคนบ้ายศต้องเรียก “คุณ” ทุกคำ เมื่อโต้งเข้ามาทำงานและเปลี่ยนแปลงหลาย ๆ อย่างในร้านทำให้เขาไม่พอใจ แต่พอเริ่มเห็นว่าได้ผลก็ขโมยเอาไปเป็นผลงานตัวเอง ด้วยความโลภจึงเป็นเครื่องมือของไอศูรย์ใช้เล่นงานกลั่นแกล้งโต้ง
มาริโกะ (มะลิ): คนึงพิมพ์ ธนพิชชากรณ์
 ช่างเสริมสวย มีร้านเล็ก ๆ อยู่ข้างตลาด อาชีพเสริมคือนางเอกลิเกและการขายตรงทุกชนิด ทุกวันเธอจะลากกระเป๋าเดินทางใบโตไปในตลาดเพื่อขายของ เป็นคนช่างพูด ช่างฉอเลาะ แต่งหน้าจัดตลอดเวลา เสพติดศัลยกรรมทุกชนิด ตั้งแต่โบท็อกซ์ไปจนถึงเสริมอึ๋ม ความฝันของมะลิ คืออยากเจอหนุ่มจริงใจ จนได้มาเจอโต้งคนที่ทำให้มะลิตาถั่วจนมองความไม่เข้าท่าของเขาเป็นความจริงใจไปได้ มะลิจึงต้องหาทาง กีดกันเจี๊ยบและเขี่ยอ้นให้พ้นทาง จนกลายเป็นเครื่องมือให้แอ๊บหลอกใช้ในที่สุด
อ้น: ยูมิโกะ สุชิยะ
 พนักงานร้านกระต๊ากสโตร์สาขาตลาดเพชรรัตน์ ลูกสาวคนเดียวของบุญเติม เป็นนักศึกษาสาวเฮ้วจนเหมือนจะเป็นทอม ผมสั้น หน้าดุ ตาหวาน เป็นคนคิดมาก ไม่ค่อยมั่นใจในตนเอง การทำงานในร้านอ้นจะเชื่อฟังป๋องเป็นหลัก อ้นน่ารักในสายตาเบิ้ม แต่เธอกลับปลื้มโต้งเอามาก ๆ ถึงขั้นเป็นแฟนคลับ ไม่ว่าโต้งจะทำอะไรทุเรศ ๆ ก็กลับเป็นเท่ได้ในสายตาอ้น จึงโดนโต้งหลอกใช้อยู่บ่อย ๆ แม้เธอจะดูเฮ้ว ๆ แต่ก็มีหลายเรื่องที่ให้ข้อคิดดี ๆ แก่โต้งได้ ความฝันของเธอคืออยากไปทำงานออฟฟิศในกรุงเทพฯ
สะท้านภพ อริศัตรูพินาศ / นายพลเจ้ย / เสธ.เจ้ย: เมทนี บุรณศิริ
 พ่อของเจี๊ยบ อดีตนายทหารจอมเฮี้ยบ ขึงขัง ขี้โวยวาย ขี้บ่น เจ้าระเบียบสุดๆ เป็นพ่อม่ายเมียตาย ที่รักลูกห่วงลูกมากจนโอเว่อร์ เพราะกลัวจะเสียลูกสาวไปอีกคน จึงอยากให้ลูกมีอนาคตที่ดี ได้กับคนดี ๆ ที่เค้าเลือกให้ ด้วยความเป็นห่วงบวกกับความเป็นทหารเก่าไม่ว่าทำอะไรก็จะคิดถึงแต่คำว่ามั่นคง ทำให้เขาเข้าไปตัดสินใจแทนเจี๊ยบในหลายอย่าง มีสมจิตรเป็นคนรับใช้ติดตามไปทุกแห่ง นายพลเจ้ยเกลียดโต้งมาก เพราะอุบัติเหตุอันไม่ตั้งใจหลายครั้ง นอกจากนี้เหตุการณ์ยังนำพาให้เขาไปมีเรื่องกับพิริยะศักดิ์ตามที่ต่าง ๆ โดยเฉพาะแหล่งผ่อนคลายของป๋า ๆ ที่ทั้งคู่ชอบย่องไปเที่ยวกันประ
เจ้าสัวพิริยะศักดิ์ ศักดินันท์ / เจ้าสัวต๊อก: เกียรติ กิจเจริญ
 “เจ้าสัวกระต๊าก” เจ้าของธุรกิจพันล้านแฟรนไชส์กระต๊ากสโตร์ เป็นพ่อของโต้งและคู่ปรับตัวฉกาจของเสธ.เจ้ย เป็นคนทันสมัย ทันคน อ่านคนเก่ง พูดจาโผงผางเสียงดัง แต่ใจดี อารมณ์ดี เลี้ยงลูกแบบ “รักนะแต่ไม่แสดงออก” เวลาเป็นห่วงลูกก็จะใช้วิธีด่า ทำให้โต้งคิดว่าพ่อไม่เข้าใจ ทำตัวสมถะ แต่งตัวสบาย ๆ ไม่เคยออกสื่อจึงไม่เคยมีใครเห็นหน้าตา เป็นคนที่สร้างตัวมาจากศูนย์ จึงหวังให้โต้งลูกชายคนเดียวได้เรียนรู้รสชาติขอการใช้ชีวิตเช่นกัน โดยส่งโต้งไปเป็นพนักงานร้านกระต๊ากสโตร์ และด้วยความเป็นห่วงลูก จึงมักจะปลอมตัวไปแอบดูลูกเสมอ วันว่างเจ้าสัวมักจะชวนทนายจ๋องออกไปเที่ยวกลางคืนกันตามประสาพ่อม่าย คนที่เจ้าสัวเกรงใจที่สุดก็คืออาอี๊ น้องภรรยาที่คอยดูแลเขากับลูกตลอดมา
ซิ่วจิน / อี๊จิน: รัดเกล้า อามระดิษ
 เป็นน้องของแม่โต้งและเป็นพี่เลี้ยงของโต้งตั้งแต่เด็ก เชื้อสายจีน พูดติดสำเนียงจีน ไม่ค่อยแต่งหน้าแต่งตัว เจ้าระเบียบ ดูแลเอาใจใส่บ้านและคนในบ้านอย่างดี บ้านต้องสะอาด อาหารต้องเต็มโต๊ะและอาหารทุกอย่างต้องมีประโยชน์ ชอบเข้าวัด ไหว้เจ้าและร้องเพลง เวลาโมโหจะเสียงดังลั่นบ้าน สมัยสาว ๆ เธอต้องคอยดูแลเตี่ย จึงไม่มีโอกาสหาแฟน อาอี๊เห็นโต้งเป็นเด็กตลอดเวลา เธอพยายามสอนโต้งให้เป็นคนดีแต่เจ้าสัวกลับสปอยล์ลูก ทำให้โต้งเป็นคนเหลวไหล เป็นคนที่เข้าใจโต้งและพ่อมากที่สุดและเป็นตัวกลางคอยไกล่เกลี่ยเวลาที่พ่อลูกทะเลาะกัน
ทนายจ๋อง: สมเกียรติ จันทร์พราหมณ์
 ทนายประจำครอบครัวเจ้าสัวพิริยะศักดิ์ เป็นที่ปรึกษาในทุก ๆ เรื่องให้กับเจ้าสัว แต่งกายเนี้ยบดูดี หน้าตาย เวลาทำงานดูสุภาพ มีหลักการ แต่ถ้าเวลาเล่นจะสุดเหวี่ยงอย่างเหลือเชื่อ (นึกถึงมิสเตอร์บีน) ทนายจ๋องเป็นเพื่อนรุ่นน้องของเจ้าสัวตั้งแต่สมัยเรียน อยู่กันมาหลายสิบปีด้วยความรัก เคารพและซื่อสัตย์ในน้ำใจของเจ้าสัว เขาติดตามเจ้าสัวไปทุกที่ทั้งในเวลาทำการและเวลาที่เจ้าสัวต้องการ
อำนาจ: ตฤณ เศรษฐโชค
 พ่อของแอ๊บ เจ้าพ่อด้านอสังหาริมทรัพย์รวมไปถึงที่ดินที่ตลาดเพชรรัตน์ด้วย แต่เพราะผีพนันเข้าสิงทำให้เป็นหนี้ ต้องขายที่ดินไปเรื่อย ๆ จนเกือบจะหมดตัว เป็นคนโลภ ไม่รู้จักพอ เจ้าชู้ ไม่เคยมีเวลาให้ลูก
บุญเติม: ค่อม ชวนชื่น
 พ่อของอ้น เจ้าของคณะลิเกและพ่อค้าขายไข่ในตลาด เป็นคนเฮฮาสนุกสนาน แต่เวลาโมโหจะเสียงดังโวยวาย เป็นที่ปรึกษาของทุกคนในตลาด เพราะอาวุโสที่สุด ให้คำปรึกษาได้บ้างไม่ได้บ้าง มีไอเดียแปลกใหม่มานำเสนออยู่เรื่อยและสนิทกับเฮียมืด
พี่เพ็ญ: ราตรี วิทวัส
 ช่างเม้าท์ ปากมากรู้ทุกเรื่อง ถ้าพี่เพ็ญรู้ชาวตลาดก็รู้ บ้าเทคโนโลยี ชอบโลกโซเชียล เล่นหวย ดูดวงและเรื่องไสยศาสตร์ทุกชนิด เป็นอดีตเมียของเฮียมืด สองคนนี้จึงเป็นคู่กัดประจำตลาด แต่ถ้ายุ่งเรื่องชาวบ้านเมื่อไหร่จะสามัคคีกันทันที ในอดีตเธอคือแฟนคลับติ่งของพี่ต้น แมคอินทอช ความฝันสูงสุดของเธอคือการได้ถ่ายรูปคู่กับพี่ต้นซักครั้ง
สมจิตร: สมจิตร จงจอหอ
 ทหารเกณฑ์รับใช้นายพลเจ้ย เป็นคนจิตใจงดงาม แต่สั่งให้ทำอะไรไม่เคยได้อย่างนั้น ซื่อสัตย์ รักเจ้านาย ชอบเสียงเพลง เคยฝันว่าอยากเป็นนักร้องลูกทุ่ง เป็นติ่งมะลิอีกคนที่คอยแย่งคล้องมาลัยกับป๋อง
หมูเด้ง: รวิช ไรวินท์
 ลูกชายคนเดียวของเสี่ยกิมตือ เจ้าของบริษัท “สยามอู๊ด” ผลิตสินค้าจากหมูทุกประเภท อ้วนผิวขาวหน้าตาน่ารัก เป็นเด็กสปอยล์ครบสูตรเช่นเดียวกับโต้ง ไม่สนใจใคร ชีวิตฟุ่มเฟือย ลำบากไม่เป็น เงินทองหมดไปกับการแต่งรถและของเล่นหุ่นกันดั้ม จนวันหนึ่งที่เขาลงมาทวงหนี้ที่ร้านขายหมูในตลาดจึงได้พบกับเจี๊ยบและเกิดหลงรักขึ้นมา เขาจึงทำทุกวิถีทาง (ในแบบคนรวย ๆ) ที่จะได้เจี๊ยบมาเป็นแฟน
ป๋อง: เฉลิมพล ทิฆัมพรธีรวงศ์
 พนักงานซีเนียร์ร้านกระต๊ากสโตร์สาขาตลาดเพชรรัตน์ เสียงดัง ขี้โวยวาย เอาแต่ใจตัวเอง เซ้นซิทีฟ มีความเป็นศิลปินสูง เป็นคนรักร้านมากแต่ทำงานไม่เป็น ตอนเข้ามาทำงานใหม่ ๆ แอ็กทีฟมาก แต่เพราะเจอผู้จัดการร้านไม่เข้าท่า ป๋องจึงหมดไฟและทำงานไปวัน ๆ ชอบเลียคุณโดม เพราะมีความฝันว่าซักวันเขาจะได้มาเป็นผู้จัดการร้านบ้าง เป็นคนรักในเสียงเพลง ชอบร้องเพลง แต่ไม่มีใครอยากฟังและยังเป็นติ่งมะลิอีกด้วย
ติ๋วติ้ว: ธัญญา รัตนมาลากุล
 สาวออฟฟิศลิ่วล้อของเจ๊ลีน่า อาหารหลักคือผลไม้รถเข็น แต่งตัวเชย ลีน่าว่าไงอีติ๋วติ้วว่าตามนั้น แต่ก็ไม่ได้จริงใจ ขี้เม้าท์ ถ้าไม่มีเรื่องอะไรก็กุขึ้นมาเอง ความสามารถพิเศษ คือพิมพ์สัมผัสพร้อมกับแอบฟังเรื่องชาวบ้านไปด้วย ใครคุยอะไรกันถ้าไม่เกิน 1 กม. ติ๋วติ้วได้ยินหมด บ้าแชร์เฟสบุ๊ค บ้าดูซีรีส์ บ้าดูรายการประกวดร้องเพลงในเวลาทำงาน
เฮียมืด: ชูษี เชิญยิ้ม
 ผัวเก่าพี่เพ็ญ อาชีพขายไก่สด อารมณ์ดี ชอบแซวชาวบ้าน นิสัยขี้งก หวงของ ขายไก่ราคาแพงอ้างแต่สภาพเศรษฐกิจ เป็นแฟนพันธุ์แท้พระเครื่อง ชอบเล่นของและไสยศาสตร์ เงินทองหามาได้หมดไปกับการเช่าพระ(ปลอม)
หลวงลุง: ยาว ลูกหยี
 พระนักพัฒนาและสอนกรรมฐาน แห่งวัดทุ่งเพ็ชรรัตน์ ศูนย์รวมใจอีกแห่งของชาวตลาด เป็นผู้ที่ชาวตลาดชอบมาปรึกษา แต่ไม่ใช่เรื่องทางธรรมเลย ส่วนใหญ่จะไปในทางเป่าเสกขอเลขหวย ทำให้หลวงลุงต้องคอยหากุศโลบายมาทำให้ชาวตลาดเข้าวัดเพื่อพบธรรมอันแท้จริง
เฮียปลา: พีรพล เธียรเจริญ
 เจ้าของร้านหมูกระทะ